Alcàsser millora l'encreuament del camí de la Clavera amb la construcció d'una rotonda
dv., 13/11/2020 - 16:13

L'Ajuntament d'Alcàsser continua millorant l'accessibilitat al municipi. En aquesta ocasió, s'està executant la construcció d'una rotonda per a millorar i fer més segur l'encreuament del Camí de la Clavera amb el Cami Torrent-Alcàsser. Les obres, que ja han començat, han suposat diferents talls de trànsit en les següents vies:

Tal com ha informat la Policia Local d'Alcàsser, s'han produït talls de trànsit al camí de Torrent, a l'altura del polígon del Pla; al camí de Santa Ana, a l'altura de la rotonda del polígon del Pla; i, finalment, a l'encreuament del camí de la Clavera amb el camí a San Ramón. Es demana a la ciutadania que respecte aquests talls per al bon desenvolupament de les obres.

Les obres tindran una duració de dues setmanes.

L'alcaldessa del municipi, Eva Zamora, ha explicat que «aquestes obres són molt importants per a Alcàsser, ja que solucionen un punt negre en el terme municipal on es produïen molts accidents. Amb aquesta actuació, resolem aquest problema i continuem en la millora del municipi».